Downloaded from YTS.BZ
Official YIFY movies site: YTS.BZ
Kauan sitten, ennen sinun syntymääsi,
ja jopa ennen minun syntymääni,
syntyivät elokuvat.
Yksi niistä lahjoista, joita olemme niiltä saaneet, ehkä suurin niistä,
on nauru.
Elokuvan alkuaikoina komedian kuninkaita olivat -
Chaplin, Keaton ja Lloyd.
Aikojen kuluessa elokuvat ovat piristäneet meitä,
kun maailma on masentanut.
Olipa kyse elokuvasta tai televisiosta,
nauru on aina osoittautunut parhaaksi lääkkeeksi.
Joillakin on lahjoja, jotka purskahtavat kuvaruudulta lavalle asti.
He luovat hahmoja, jotka saavat meidät katsomaan sisimpäämme.
Sinäkö muka olisit minun paras ystäväni?
Ja on myös joitakin, harvoja, jotka ovat tehneet kaiken.
Kuninkaana on kivaa.
Tänään naurun kaikuessa -
kunnioitamme miestä, joka on täynnä yllätyksiä,
ja joka on rikkonut rajoja kulttuurin edistämiseksi.
Hyvät naiset ja herrat, Eddie Murphy.
KUNNIANOSOITUS EDDIE MURPHYLLE
Hollywoodin Dolby-teatterissa suodaan elokuva-alan suurin kunnia,
AFI Life Achievement Award - elämäntyöpalkinto Eddie Murphylle.
Mukana ovat Kevin Hart, Tracy Morgan, Eva Longoria, Chris Rock,
Da'Vine Joy Randolph, Kenan Thompson,
Stevie Wonder, Robert Townsend, Bill Burr,
Judge Reinhold, Arsenio Hall, Dave Chappelle,
Mike Myers, Martin Lawrence, Spike Lee ja moni muu.
Ja Jennifer Hudson esittää laulun elokuvasta Dreamgirls.
Hyvät naiset ja herrat, Kevin Hart.
Tervetuloa 51. AFI Life Achievement Award -gaalaan.
Tämä on kunnianosoitus Edward Regan Murphylle.
Se on hänen oikea nimensä, Edward Regan Murphy.
Mielestäni meidän pitäisi käyttää hetki sen avaamiseen.
Edward on peräisin vanhasta englantilaisesta nimestä "Eadweard",
joka tarkoittaa vaurauden suojelijaa.
Ja tiedämme, että se on totta.
Eddie, olet hoitanut varallisuuspuolen hienosti urasi aikana.
Sitten on "Regan".
Regan on irlantilainen nimi, "Ó Riagáin", joka tarkoittaa kuninkaallista lasta.
Tämä on totta. Siitä tulee siis "rikas kuningas".
Toistaiseksi täsmää, vai mitä?
Sitten on "Murphy".
Tässä kohtaa putosin kärryiltä.
Ihmettelin, kuka… no, kuka pani ketä.
Kuka oikein…
Mitä tapahtui, että saimme Eddie Murphyn? Oli paljon kysymyksiä,
mutta ihan sama, kuka, miten ja mitä,
se kertoo kaiken tarvittavan Edward Regan Murphysta.
Sen verran, että sanomme häntä Eddieksi.
Sanomme häntä Eddieksi, koska hän on kaverimme.
Ystävämme. Jopa te valkoiset pidätte häntä ystävänä.
Hän on antanut meille naurun lahjan sukupolvien ajan.
Eikä kyse ole vain naurusta, kuten saamme nähdä tänään.
Tämä mies osaa tehdä kaiken.
Hän hallitsee komedian, draaman, laulamisen ja tanssimisen.
Hän osaa kiroilla kuin perkele.
Hän voi näytellä mitä tahansa, ja hän pitää siitä.
Elokuvassa Pähkähullu professori hän näytteli seitsemän eri roolia.
Tänään hänellä on kolme roolia.
Hän on tämä tyyppi. Katsokaa.
Aivan niin. Eikö vain?
Ja tämä henkilö. Hän on myös tämä henkilö.
Jep.
Jep, jep, jep.
Ja odottakaas, tämäkin tyyppi. Vielä yksi, olkaa hyvä.
Ai, se olenkin minä. Hetkinen.
Eddie, minun on sanottava sinulle suoraan,
ja haluan käyttää tämän ajan sanoakseni sen,
mitä olen sanonut sinulle ohimennen vuosien ajan.
Olet minulle kaikki kaikessa tällä alalla.
Olen tässä nyt sen työn ansiosta, mitä sinä olet tehnyt,
avaamiesi ovien ansiosta.
Olet minulle veli, mentori ja innoittaja.
Hitto vie, olet idoli.
Olen onnekas, kun saan kutsua sinua ystäväkseni.
Olen todella kiitollinen suhteestamme.
Ja on suuri kunnia olla juhlistamassa sinua -
ja aloittamassa kauan kaivattua iltaa sinun kunniaksesi -
elokuva-alan suurimman kunnianosoituksen merkeissä.
Eddie Murphy.
Synnyin Brooklynissa, New Yorkissa, Kings Countyn sairaalassa.
Muistan sairaalan oikein hyvin.
Asuimme Brooklynissa lähellä Loew's Gates -teatteria.
Niinpä kävimme jatkuvasti elokuvissa.
Näin alkuperäisen Apinoiden planeetan ensimmäistä kertaa -
Loew's Gates -teatterissa.
Muistan kun vapaudenpatsas tuli esiin, ja yleisöstä kuului…
Olin ihan…
Muutimme Long Islandille, jossa oli hiljaista. Ihan kuin maaseudulla.
Kaikki se kansalaisoikeusliikkeen jauhama asia,
missä puhuttiin mäen huipulle pääsemisestä ja muuta.
Meistä tuntui, että olimme jo siellä, luvatussa maassa.
Katsoin paljon televisiota. Unelmatyttöni, Gilligan's Island, Andy Griffith Show.
Katsoin Andy Griffith Show'ta eilen ja huomasin,
että siinä ei näy mustia ihmisiä.
Ei yhtäkään.
Siksi he olivat niin iloisia ja viheltelivät. Ei mustia maisemissa.
Pyysin vatsastapuhujanukkea joskus yhdeksänvuotiaana.
Loin kuvaelmia sanoin ja kerroin tarinoita -
ja esitin hahmoja ja muuta jo varhaisessa vaiheessa.
Tiesin saavani ihmiset nauramaan.
Vain veljeni Charlie on saanut minut peitottua.
Puhuimme toistemme rankkaamisesta, mutta emme kilpailleet.
Se on osa kulttuuria ja se oli iso juttu meillä kotona.
Kun kuulin ekan kerran Richard Pryorin levyä, ajattelin, että tuo olen minä.
"Tuollaiseksi minä haluan. Teen sitä, mitä tuo heppu tekee."
Kirjoitin kavereiden vuosikirjoihin: "Eddie Murphy, tuleva koomikko.
Tämä on todiste lapsillesi siitä, että tunsit minut.
Kirjoitin sen kaikkien vuosikirjoihin.
Aloin käydä kaupungilla 17-vuotiaana.
Elettiin vuosia 1979 ja -78, joten olin yleensä ainoa musta ja ainoa nuori siellä.
Muistatteko, kun olitte ulkona leikkimässä ja kuulitte…
Jäätelöä!
Jäätelömyyjä tulee!
Äiti!
Toivottakaamme tervetulleeksi Tracy Morgan!
Eddie Murphy on ikoni. Hän on innoittaja.
Hän on inspiraation lähde minulle ja monille muille.
Kun sain tietää,
että esiintyisin hänen kanssaan sketsissä SNL:n 50-vuotisjuhlalähetyksessä,
olin aivan innoissani.
Sitten sain tietää, että hän esittäisi minua sketsissä.
Sanoin: "Mitä h… Voi luoja.
Yksi kaikkien aikojen parhaista esiintyjistä -
esittää minua sketsissä minun kanssani.
Mitä jos hän on hauskempi esittäessään minua, kuin minä itse?"
Ilman Eddietä ei olisi Axel Foleya.
Eikä Reggie Hammondia. Ei olisi: "Herkules, Herkules!"
Ei mitään niistä.
Eddie Murphy on muuttanut elokuva-alaa -
ja raivannut tietä kokonaiselle sukupolvelle näyttelijöitä.
Eddie Murphy on saanut maailman nauramaan.
Ja juuri nyt maailma todella, todella…
Siis ihan todella tarvitsee sitä.
Kuulkaa. Minä olen yksi niistä onnekkaista,
jotka voivat sanoa Eddie Murphya ystäväksi.
Hän on minun OG:ni.
Ja hän taitaa olla biologinen isäni.
Hän tietää sen. Näytän ihan häneltä.
Ystävälleni…
Ensinnäkin, minä rakastan sinua.
Ja kaikkien maailman elokuvakatsojien puolesta -
sanon: Kiitos, Eddie Murphy.
Tämä on Saturday Night Live!
Pääosassa Eddie Murphy.
Kun pääsin Saturday Night Liven koe-esiintymiseen,
en ollut heti hirveän innoissani.
Ensimmäinen ajatukseni oli:
"Saturday Night Live, vai? Siis sketsejä."
Miten on mennyt?
Ei se helppoa ole ollut. Meitä verrataan entiseen kaartiin.
Alkuperäiset näyttelijät lähtivät, ja yleisö haistatti paskat koko show'lle.
Kun käveli kadulla, ihmiset sanoivat: "Sinähän olet se… Saturday Night Livesta.
Haista paska!"
Clevelandissa on koripallojoukkueissa oltava kaksi valkoista pelaajaa.
Onko se mielestänne reilua?
Clevelandilainen lukiolainen Raheem Abdul-Mohamed.
Mikä meininki, Raheem? - Moro, muru.
Olen ollut Clevelandin lukion tokalla nyt seitsemän vuotta.
Eddien eka Weekend Update…
Kun hän tuli lavalle, kuului vain vaisuja taputuksia.
Kukaan ei tiennyt, mikä tyyppi se oli.
Aina kun keksimme jotain, te sekaannutte siihen.
60-luvulla meillä oli korokepohjat, ja sitten teidänkin piti saada ne.
70-luvun alussa letitimme hiuksiamme, ja 70-luvun lopussa te letititte.
Nyt on 1980 ja elämme sosiaaliturvalla. Ensi vuonna tekin elätte.
Kun hän lopetti, yleisö räjähti.
Hei, olen Buckwheat. Muistatteko minut?
…minua vastaan. Cassius Clay on häpeäksi nyrkkeilylle.
…tilatkaa uusi kirjani, Haluan olla horo.
Kuinka hölmö musta mies.
Meillä oli kotona video The Best of Eddie Murphy: Saturday Night Live.
Niinpä osasin ne kaikki sketsit ulkoa.
Kun Buckwheat murhattiin, James Brown, Celebrity Hot Tub.
Menisinkö altaaseen? - Joo!
Tuleeko hiki? - Joo!
Menisinkö altaaseen? Kastunko siellä?
Tykkäsin erityisesti hänen Mr. Robertson -sketsistään.
Hei, pojat ja tytöt.
Olen tänään yksin, mutta se ei tarkoita, että voitte jäädä,
koska vaimoni tulee pian töistä.
Osaatteko sanoa "narttu"?
Varmasti te osaatte. Se on päivän erikoissanamme.
Tulkaa katsomaan.
NARTTU
Se on hauskinta ikinä.
Tervetuloa, Gumby.
Muistan Gumbyn lapsuudestani,
mutta en muista, miksi se oli mielestäni hauska.
Ihmettelin, mitä se oikein oli.
En yhtään tajunnut, mitä hän… Mikä se oli olevinaan, mutta tykkäsin siitä.
Olen Gumby, hittolainen! Älä viisastele minulle.
Hanki kokemusta. Viisastele sitten.
On vain yksi Gumby, ja se olen minä. Minä olen Gumby, hittolainen. Minä.
Gumbyn hahmo perustuu manageriin nimeltä King Broder.
Hän puhui näin ja sanoi vaikka…
"Frank Sinatra heitti salaattia naamalleni.
Sanoin: 'Et heitä salaattia naamalleni. Olen King Broder.'"
Olen Gumby, hittolainen.
Minulle ei puhuta noin!
Eddie, olisin halunnut olla siellä tänään,
mutta elämä on murjonut minut mutkille nyt.
Haluan kuitenkin sanoa sinulle,
että on ollut kunnia olla inspiraationasi ihmisten naurattamisessa.
Niin se on.
Ai niin, vielä yksi asia.
Olen Gumby, hittolainen.
Toivotetaan tervetulleeksi Kenan Thompson!
Hyvää iltaa kaikille.
On todellinen kunnia olla täällä juhlistamassa miestä,
joka ei vain muuttanut komediaa, vaan määritteli sen uudelleen.
Eddie Murphy, ihan oikeasti…
Et ole vain legenda, olet esikuva.
Minä kasvoin unelmoiden siitä, että naurattaisin ihmisiä,
ja Eddie ei ollut vain innoittaja, vaan myös todiste siitä,
että koomikko voi aloittaa nuorena, ottaa isoja riskejä,
luottaa omaan ääneensä ja jättää jäljen, joka kestää vuosikymmeniä.
Tässä on Arsenio Hall.
Tämä koko ilta on ihan hullu.
Komiikan lisäksi -
olen aina ihaillut laaja-alaisuuttasi.
Olisit voinut pysyä mukavuusalueellasi loppuun asti, mutta et tehnyt niin.
Olet kehittynyt, haastanut itseäsi,
ja jopa muuttanut nauruasi. Kuka tekee sellaista?
Mutta vitsit sikseen.
Kiitos sinulle, Eddie Murphy.
Kiitos kaikista nauruista.
Kiitos, että olet näyttänyt esiintyjille,
mitä on mahdollista saavuttaa, kun lahjakkuus kohtaa pelottomuuden.
Juhlistamme sinua tänä iltana, mutta oikeastaan olemme juhlineet jo kauan.
Kippis!
Puffataanpa Eddien uutta elokuvaa, jonka hän tekee Nick Nolten kanssa.
Meille tulee ikävä häntä.
Elokuvat vain tapahtuivat.
En lapsena kuvitellut olevani elokuvissa.
48 TUNTIA
Se oli ensimmäinen elokuvani, mutta improvisoin.
Walter Hill sanoi aina: "Tämä ei ole komedia, Eddie."
"Entä, jos tekisin näin?"
Millainen kyttä sinä oikein olet?
Tiedätkö, mikä olen? Olen pahin painajaisesi.
Minulla on virkamerkki ja lupa vetää sinua turpaan, jos huvittaa.
Baarikohtaus oli ainoa kerta, kun sain näyttelijävalmennusta,
koska se oli minulle uutta.
Saatoin välillä improvisoida ja tarttua johonkuhun,
joka veti kätensä pois. Sitten ohjaaja huusi: "Poikki!"
Joku sanoi: "Ei pitäisi tehdä noin." Minä sanoin: "Tämähän on elokuvaa."
Tunnelma oli kireä.
Kaupungissa on uusi seriffi.
Hänen nimensä on Reggie Hammond.
Olkaahan kunnolla. Niin.
Kukaan ei pitänyt sitä upeana klassikkokohtauksena.
Me teimme sen.
Kunhan saimme sen tehtyä.
VAIHTOKAUPAT
SOTAVETERAANI KIITTÄÄ HYVÄÄ JOULUA
Minä näen! Minulla on jalat!
Haluan nostaa kanteen. Hänenkaltaisensa tuhoavat yhteiskunnan.
Lyön vetoa, että tämä mies johtaisi yhtiötämme -
yhtä hyvin kuin nuori Winthorpe.
Käskikö joku sinun tehdä tämän minulle? - Hän maksoi sata taalaa.
Duket tekivät sen.
Olet kuollut mies, Valentine!
Mitä ovat hyödykkeet?
Hyödykkeet ovat maataloustuotteita,
kuten kahvi, jota joit aamiaisella,
vehnä, josta tehdään leipää,
ja sianliha, josta tehdään pekonia,
jota löytyy esimerkiksi pekoni-salaatti-tomaattileivässä.
Se, että katsoin suoraan kameraan siinä, ei ollut oma ideani.
Se oli John Landisin idea.
Se on kiinnostavaa siksi,
että siinä luo yhteyden yleisöön, kun katsoo heitä,
kun yleensä kukaan ei katso. Ei kukaan katso ja… "Hei."
Charlie Chaplin teki sen ensimmäisenä
Hän sai heti yhteyden yleisöön.
Chaplin on koomikoista mahtavin, koska hän teki sen ilman ääntä.
Miten teillä meni tänään?
Miten saatoit tehdä meille näin sen jälkeen, mitä teimme sinulle?
Katsokaas, löin Louisin kanssa vetoa.
Louis löi vetoa, ettei meistä tulisi rikkaita ja teistä köyhiä.
Minä voitin.
Minä hävisin.
Yksi dollari. - Kiitos, Louis.
Sinun jälkeesi. - Se sopii.
Toivotetaan tervetulleeksi Dan Aykroydin tytär, Belle Aykroyd.
Isäni olisi halunnut olla täällä,
hän suunnitteli tulevansa ja kirjoitti nämä muistiinpanot,
mutta sitten elämä tuli tielle.
Tämä on siis häneltä sinulle.
Hyvää iltaa, hyvä herra.
Teimme yhdessä suuren klassikkoelokuvan.
Se oli arvostelumenestys ja taloudellinen menestys.
Vaihtokaupat on nyt jouluelokuvien peruskauraa,
Jeesus-vauvan tähden.
Siinä oli hyvä käsikirjoitus,
ja loistava ohjaaja, John Landis.
Lisäksi mukana oli lahjakkaita ja pidettyjä näyttelijöitä.
Mutta Eddie, sinä olit tärkein tekijä.
Sinun voimasi, loistosi, lahjakkuutesi,
taitosi ja eloisa karismasi -
nostivat Vaihtokaupat suurten elokuvien joukkoon.
Hyvältä näyttää, Billy Ray.
Kiitos. Hyvää yötä, Hollywood.
Tykkään Elvis Presleystä.
Annan tunnustusta ansaitusti.
Nuorena Elvis oli kova jätkä. Tosi kova.
Hän oli raju. Lauloi hulluna. Niin hyvin,
että sai tehdä elokuvia, vaikkei osannut näytellä.
He sanoivat: "Laulakoot repliikkinsä." Repla on: "Tämä kisa on voitettava."
Tämä kisa on voitettava
Olin tosi kova Elvis-fani ja yritin matkia häntä.
Nahkapuvut, kiertuebussit ja kirkuvat naiset.
Sitä ei olisi uskonut komediashow'ksi.
Annoin palaa täysillä.
Laulajissa on jotain sellaista, mitä rakastetaan. Imitoin Stevie Wonderia,
ja mustat ihmiset olivat menettää järkensä.
Veljiä virtasi puheilleni: "Oletko sinä se, joka imitoi Stevie Wonderia?
Se ei ole hauskaa, kusipää!"
"Älä tee sellaista enää ikinä! Tai saat turpaasi."
"Stevie Wonder on musiikkinero."
Toivotetaan tervetulleeksi Stevie Wonder!
Minäkin rakastan teitä.
Nauru voi tehdä elämästä elämisen arvoista.
Huumorintaju muistuttaa meitä siitä,
että hymy on perustavinta laatua oleva -
yhteys ihmisyyteen.
Olipa se sitten hänen tarttuva hymynsä,
mieletön naurunsa…
tai hänen superhupsuutensa,
Eddie ja minä löysimme yhteyden,
koska hän imitoi minua Saturday Night Livessä.
Hän pilkkasi sokeaa miestä!
Hän sai minut ja koko maailman nauramaan.
Siitä alkoi elinikäinen ystävyys.
Rakastan sinua ikuisesti.
"Rakastan sinua kunnes sateenkaari polttaa tähdet pois taivaalta,
kunnes meri peittää vuoret."
Rakastan sinua ainiaan ja ikuisesti. Jumala siunatkoon sinua, Eddie.
Toivotetaan tervetulleeksi Robert Townsend!
Kiitos.
Elettiin vuotta 1987.
Keenen Ivory Wayans ja minä teimme ekaa elokuvamme, Hollywood Shufflea.
Eddie Murphy oli maailman suurin tähti.
Jokainen roolittaja halusi Eddien kopion.
"Osaatko kävellä ja puhua kuin Eddie? Miltä näytät nahkapuvussa?"
Ihan totta. Niinpä ostin nahkapuvun.
Sanoin Keenenille: "Pannaan tämä leffaan."
Keenen sanoi: "Eddie tuntee meidät. Ei sitä voi käyttää."
"Eddie pilkkaa kaikkia. Pannaan se leffaan."
Niinpä panin sen leffaan. Ja siitä tuli hitti.
Eddie soitti: "Kaikki puhuvat Hollywood Shufflesta. Koska näen sen?"
Minä tuumin: "Voi luoja."
Järjestimme näytöksen Eddielle, joka tuli 15 hengen seurueen kanssa.
He rakastivat elokuvaa ja nauroivat. Ja sitten tuli se Eddie-kohtaus.
Roolittaja sanoo siinä: "Etsimme Eddie Murphy -tyyppiä."
Salissa oli hiljaista.
Keenen painoi päänsä, ja minä ajattelin: "Voi paska."
Kuulin jonkun sanovan: "Eddie, he mainitsivat nimesi.
Mitä paskaa tämä on, Eddie?"
Ajattelin vain: "Voi luoja…"
Huoneessa oli ihan hiljaista.
Sitten yhtäkkiä Eddie alkoi nauraa.
"Rob ja Keenen, miksi teitte minulle niin?"
Sitten kaikki oli hyvin.
Näytöksen jälkeen Eddie oli yksin katsomossa, ja menin pyytämään anteeksi.
Sanoin, että jos se kohtaus loukkasi häntä, niin Keenen kirjoitti sen.
Ei, kerroin totuuden.
Hän sanoi: "Sehän oli tosi nerokasta, Rob.
Olen tekemässä konserttielokuvaa ja etsin ohjaajaa.
Haluatko ohjata sen?"
"Joo!"
"Sitten se on sinun. Sen nimi on Raw."
Halusin olla Richard. 15-vuotiaana esiintyessäni -
puhuin, käyttäydyin ja kävelin kuin Richard Pryor.
Äitini katsoi 15-vuotiasta poikaansa lavalla puhumassa puutaheinää.
Puhuin esityksessäni kakkaamisesta, koska se oli ainoa kokemukseni.
Omat kokemukseni, mutta kuulosti Richard Pryorilta.
Oletteko koskaan istuneet pöntöllä, ja kun paskannatte,
vesi roiskuu perseeseen?
Se ottaa pattiin, vai mitä?
Se ärsyttää, kun paska tulee puoliksi ulos perseestä -
ja menee sitten takaisin.
Eikö vain?
Miksi se kiusaa persettä? Tulisi vain ulos!
Ja se ärsyttää, kun pinnistelee oikein pitkään,
ja ulos tulee vain pikkuinen papana.
Jotain näin pientä.
Tekisi mieli työntää pää perseeseen ja kysyä: "Eikö sieltä enempää tule?"
Ja se raivostuttaa, kun perse ei tottele,
vaan sulkeutuu ja puristaa pökäleen puoliksi.
Sellainen käy tosissaan hermoille, koska sitten pitää pyyhkiä tuntikausia.
Siihen menee 12 rullaa vessapaperia.
Jälkeenpäin raivostuttaa se,
kun on paskonut, eikä enää tarvitse koko päivänä paskoa,
ja vetää vessaan, niin eikö hetken kuluttua yksi pökäle ponnahda takaisin.
Mitä se pökäle oikein meinaa?
Toivotetaan tervetulleeksi Bill Burr!
No niin, hei vaan. Miten menee?
Olen tämän illan käänteinen kiintiöesiintyjä.
Tässä on koko komediallinen kirjastoni.
Olen seurannut häntä alusta asti.
Kun ekaksi…
Kun ostin levysi, en tiennyt, kuka olet, Eddie.
Sinulla oli ruusu korvan takana ja minä olin kuunnellut Richard Pryoria.
Tuumin, että tämä toinenkin musta koomikko on varmaan hauska.
Ostin sen levyn,
ja minusta tuli fani.
Minä itse asiassa näin Eddien Raw-kiertueella.
Olin 18-vuotias ja menin katsomaan häntä.
The Weather Girls oli lämppärinä.
Olin siellä pomoni kanssa, ja hän otti niin paljon kokaa,
että pelkäsi saavansa sydänkohtauksen. Hän sanoi, että meidän on lähdettävä.
Halusin nähdä Eddien, joten käskin kestää.
Joten…
Kaksi viikkoa ennen Eddien keikkaa -
näin Rodney Dangerfieldin samassa paikassa.
Katsojat olivat valkoisia.
Ei tuntunut oudolta, koska olen itse hiton valkoinen.
Katsoin esitystä ja kaikki oli hyvin.
Kun Eddie veti omaa show'taan,
panin merkille, että hän sai kaikki nauramaan.
Kun minusta myöhemmin tuli koomikko, halusin olla Eddien kaltainen.
Halusin esiintyä mustille.
Ja…
Menin lavalle ja tein juttuni.
Kun tulin lavalta, ajattelin, etten tee sitä enää koskaan.
"Mustat ovat ilkeitä.
He eivät päästä lavalle, vaan huutelevat jo valmiiksi.
Heillä on hauskaa sinun kanssasi tai ilman sinua."
Sen minä siitä opin.
Mutta…
Sinulta saamani oppi, Eddie, muokkasi minusta koomikon,
joka halusi saada kaikki nauramaan. Olet ollut uskomaton inspiraation lähde.
Odotan innolla tulevia töitäsi. Olet minulle hyvin rakas. Kiitos.
Oli kunnia työskennellä veljesi Charlien kanssa. Hyvää yötä.
Minun ilmestymiseni alalle sai aikaiseksi rotuun liittyviä reaktioita.
Eri tavalla kuin Sidney Poitier.
Yön kuumuudessa hänet siedetään valkoisessa maailmassa.
Beverly Hills kytässä tulen Kaliforniaan ja otan ohjat.
Mikä on ongelmana? - Oletko vartija?
Sitten sinä olet ongelma. Hae esimiehesi. Heti.
Pysy kaukana minusta.
Käsitykseni on, että sinä tapatit Mikeyn.
Ja kun saan varmistettua sen, murskaan sinut perusteellisesti.
Siksi se menestyi niin hyvin.
Se oli ensimmäinen kerta, kun mustan miehen nähtiin -
ottavan ohjat valkoisten maailmassa.
Ei vain olevan siedettävänä ja arvokkaan kunnioittavana.
Mitä sinä ärhentelet, Phil?
Peräänny. - Mitä teet aseella?
Peräänny nyt. - Olet muuttunut!
Jos et häivy, ammun aivosi seinälle!
Poliisi. Älä liikahda.
Älä liiku!
Käänny ympäri.
Hyvin tehty, Rosewood. Olet melkoinen poliisi.
Toivotetaan tervetulleeksi Judge Reinhold!
Näin Eddien ensimmäisen kerran -
strippiklubin parkkipaikalla keskellä kirkasta päivää…
Beverly Hills kytän kuvausten ensimmäisenä päivänä.
Olin juuri tullut sinne vanhalla, rumalla Buickilla,
joka näytti siltä, että se oli vasta palannut avaruudesta.
Se ei ollut oranssi, se oli vain palanut, tiedättehän.
Ennen kuin nousin autosta, näin vision autosta.
valkoisen Rolls Corniche -avoauton punaisella nahkaverhoilulla,
Eddie puikoissaan.
Aioin kyyristyä, koska en halunnut hänen näkevän minua siinä autossa.
Ajattelin, ettei kyse ole vain autosta.
Mies itse oli jo klassikko.
Siinä iässä jo.
Hän oli kuin Hollywoodista toiselta aikakaudelta.
Hän käveli sisään strippiklubille.
Me Marty Brestin ja Dan Petrie Jr:n kanssa -
määrittelimme toimintakomediat.
Todellakin.
Ystäväni, olemme täällä juhlistamassa taiteellisuuttasi,
valtavaa luovuuttasi,
ja minun mielestäni myös siitä, miten hyvin olet huolehtinut lahjastasi.
Kun useimmat meistä kompuroivat 80-luvulla,
sinä pysyit ruodussa -
ja pidit huolta lahjastasi, jotta me voimme nauttia siitä.
Mark Twain sanoi, että nauru on lyhin etäisyys kahden ihmisen välillä.
Eddie, sinä olet tehnyt meistä läheisiä. Siksi olemme täällä.
Olet oma Chaplinimme, ja rakastan sinua. Kiitos.
Olen 21-vuotias, enkä ole koskaan poistunut Zamundasta.
En ole kokenut, mitä ulkomailla olisi tarjota minulle.
Haluat siis kylvää kuninkaallista kauraasi?
En minä siksi… - Olet oikeassa.
Mene katsomaan maailmaa.
Nauti elämästä ja täytä kaikki eroottiset toiveesi.
Ja 40 päivän päästä palaat naimaan Imanin.
Mutta isä… - Se on päätetty.
Koko idea syntyi kiertuebussissa.
Minä yritin parannella särkynyttä sydäntä, puhuen siitä, miten vaikeaa on -
kuuluisana tavata tyttö, joka pitäisi minusta itseni vuoksi.
Teet kaiken, mitä sanon. - Kyllä, teidän korkeutenne.
Hauku kuin koira.
Haluan naisen, joka kiihottaa sekä mieltäni että kupeitani.
Mistä löytäisit sellaisen?
Amerikasta.
Hyvää huomenta, naapurit!
Haista paska!
Kyllä!
Haista sinäkin paska!
Olen aina tykännyt muuntautua joksikin muuksi.
Peter Sellers teki niin Tohtori Outolemmessä,
Ja se oli minusta mieletöntä.
Mein Führer, minä voin kävellä!
Parasta on, kun ihmiset eivät tiedä, että se olen minä.
Anteeksi. - Hei, sehän on Kunta Kinte!
Moni ei tiennyt, että olin vanha juutalaismies.
Jos sitä ei nähnyt lopputeksteissä, ei tiennyt.
Sugar Ray Robinson oli historian paras nyrkkeilijä.
Älä nyt, entäpä Joe Louis?
Ruskea pommittaja. Siinäpä vasta loistava nyrkkeilijä.
Niinpä.
Kukaan ei kai ole kuullut koskaan Cassius Claysta.
Hyvä huomio. Cassius Clay oli kova.
Tunsin Arsenion klubeilta.
Kun hän tuli mukaan, kerroin, millainen keikka oli.
Oletin vain, enkä edes kysynyt, voiko hän esittää muita hahmoja.
Sanoin vain: "Sinä olet parturi. Sinä olet…" Meikkasimme ja teimme sen.
En väitä, ettei Clay olisi kova, mutta lakkasin tykkäämästä hänestä,
kun hän vaihtoi nimen Muhammad Aliksi.
Odottakaas nyt. Hetkinen.
Miehellä on oikeus vaihtaa nimensä miksi tahansa haluaa.
Jos mies haluaa olla Muhammad Ali,
niin hitto vie, tämä on vapaa maa.
Hänen toivettaan pitää kunnioittaa ja kutsua häntä Muhammad Aliksi.
Hänen äitinsä antoi hänelle nimen Clay.
Toivotetaan tervetulleeksi Arsenio Hall!
Kiitos.
Heti alusta asti Eddie tiesi,
että halusi John Landisin ohjaavan elokuvan Prinssille morsian.
Landis oli ohjannut Eddietä klassikossa Vaihtokaupat.
John oli myös minulle täydellinen valinta.
Olin tehnyt siihen mennessä vain yhden elokuvan.
Ja sen oli ohjannut Landis.
Se oli klassikko nimeltä Riemurasia - unohtumaton televisioilta!
Serkkuni Acquanetta Clevelandista sanoi,
että se on AFI:n 50 parhaan elokuvan joukossa.
Hän söi myös kannabista sanoessaan sen. Mutta…
Riemurasia - unohtumaton televisioilta! - elokuvaan -
minulla taisi olla 17 koekuvausta.
Kun ystäväsi on Eddie Murphy ja hän sanoo John Landisille,
että Arsenion pitäisi saada Semmin rooli, sitä saa Semmin roolin. Olin innoissani.
Saisin esittää Zamundan prinssin henkivartijaa.
Saisin työskennellä ystäväni kanssa ja saisin siitä palkkaa.
Ei parempaa voisi olla. Sitten Eddie soitti ja sanoi:
"Haluan, että esität saarnaajaa."
Se oli helppoa, koska isäni oli baptistisaarnaaja.
Sitten kuulin, että Eddie halusi minun esittävän -
punaiseen pukeutunutta naista.
Lopputeksteissä hän on "äärimmäisen ruma nainen".
Sitten Eddie sanoi haluavansa minut myös Morris-parturiksi.
Kun loistava Rick Baker maskeerasi meidät ekan kerran,
hän ehdotti, että kävelisimme Paramountin alueella -
parturihahmoissamme ja jututtaisimme ihmisiä.
Niin me teimme.
Eikä kukaan tunnistanut meitä.
Eddie parturihahmossaan vokotteli iäkästä rouvaa,
kun kävelimme Paramountin alueella, ja sai hänen numeronsa.
Kyllä. Ja se oli valkoihoinen rouva.
Hän piti Clarencea hurmaavana vanhana mustana miehenä, -
ja halusi antaa hänelle kyytiä. Ihan hullua.
Eddie, olen täällä tänään ystävänäsi,
mutta myös fanina.
Jos Pastori Brown elokuvasta Prinssille morsian olisi täällä nyt,
hän sanoisi varmaankin:
Rakastatteko häntä?
Rakastatteko Eddie Murrayta?
Ettekö kuule minua? Rakastatteko Eddie Murrayta?
Sanokaa Eddie Murray.
Sanokaa Eddie Murray!
Kiitämme sinua kaikesta, mitä olet meille antanut.
Voinko saada aamenen?
Ja ennen kuin lähden lavalta ja lennän takaisin Jackson Heightsiin,
minun on sanottava vielä yksi asia.
Jos Eddie Murrayn rakastaminen ja kiittäminen on väärin,
en halua tehdä oikein.
Peli on tältä illalta ohi. Vien tämän pojan kotiin äitinsä luo.
Minun äitini on kuollut.
No, isällesi sitten.
Isäkin on kuollut.
Tapoitko hänet?
Alalle tuli joukko uusia mustia ohjaajia.
Oli Robert Townsend, Spike Lee.
Minä tuumin, että ohjaisin itsekin. Voisin yrittää.
Paskat.
Tykkään elokuvasta, mutta kun se julkaistiin,
kriitikot murskasivat sen.
Olin onnistunut niin monessa ja minusta oli tullut suosittu,
joten he kai tuumivat: "Nytkö hän aikoo vielä ohjatakin?"
He inhosivat sitä.
Hyvänen aika, olet siisti ja suloinen tyyppi.
Tykkään nähdä sitä. Tykkäisit nähdä mitä vaan, sokea törttö.
Redd Foxx on hauskin luonnollisen hauska ihminen, jonka olen tavannut.
Se oli melkein kuin kirous. Hän kirjaimellisesti kuoli.
Hän kuoli tuottamani sarjan kuvauksissa.
Hän sai sydänkohtauksen ja kuoli. Luulivat pilaksi. Niin hauska hän oli.
Hän kuoli, ja muut vain nauroivat.
Hän oli niin monta kertaa sanonut saavansa kohtauksen,
että kun hän sai sellaisen, väki tuumi: "Redd, älähän nyt."
Ja äijä makaa kuolleena siinä. Ihmiset sanoivat: "Redd, älä viitsi."
BROOKLYNIN VAMPYYRI
Kiinnostavaa.
Minua on puukotettu ja minut on hirtetty -
ja minut on poltettu, kidutettukin, mutta minua ei ole koskaan ennen ammuttu.
Olisin muuttanut vain hiukseni.
Se ihmisiä ärsytti siinä.
Mustat ihmiset eivät pitäneet siitä.
Kun tulin niissä hiuksissa, mustat sanoivat:
"Ei helvetti, tuo on liikaa. Liikaa tukkaa.
Eddiellä ei ole tuollaisia hiuksia. Pitikö olla pitkä tukka?"
Olen herra Romantiikka, kun tapaan naisen,
mutta kun saan hänet, menetän kiinnostukseni.
Toisin sanoen kaikki romantiikka purkautuu ulos sinusta orgasmissa.
Bumerangi oli täydellinen elokuva. Hullunhauskat parhaat ystävät.
Ja hauska naapuri, Tisha Campbell.
Naiset töissä tekevät kaikenlaista.
Voilà.
Robin Givens särki hänen sydämensä.
Anna kun katson.
Katso nyt, ihan kuin Jet-lehdessä.
Ja Halle Berryyn… siis Halle Berry!
Elokuva on täynnä tähtiä.
John Witherspoon on loistava.
Iskä!
Kun Bumerangi ilmestyi, ihmiset puhuivat paskaa,
koska kaikki näyttelijät olivat mustia.
"Miksi elokuvassa ei ole valkoisia?" Se oli sellaista…
Olen huomannut, kuinka monessa elokuvassa hauskuus haihtuu, ja jäljelle jää työ,
ja se työ on sitä, mikä kestää aikaa.
Toivotetaan tervetulleeksi Eva Longoria!
Hei, hyvää iltaa. En tiedä, tiedättekö, mutta Eddie ja minä olimme naimisissa…
…elokuvassa.
Eddie, jos kysyisit, sanoisin "tahdon" yhä uudestaan.
Olet saanut meidät nauramaan, ja maailma rakastaa sinua sen vuoksi,
mutta AFI palkitsee sinut,
koska olet voimakas kulttuurin edistäjä.
Samalla kun maailma on nauranut, se on myös oppinut.
Esimerkkinä Bumerangi.
Sitten Tupa taivaassa -elokuvan, joka tehtiin 1943 -
pääosissa Ethel Waters, Louis Armstrong ja Lena Horne,
ei ollut tehty elokuvaa, jossa on vain mustia näyttelijöitä.
Bumerangissa oli pari valkoista.
Siinä oli joku ranskalainen tyyppi, mutta kukaan ei muista häntä.
Se oli elokuva, joka osoitti, että "näkeminen on olemista".
Eddie näytteli mainostoimiston johtajaa Marcus Grahamia,
ja elokuvan innoittamana -
on nyt olemassa Marcus Graham Project -järjestö,
joka tukee monikulttuurisia nuoria johtajiksi media- ja markkinointialalle.
Sillä on vaikutusta.
Kiitos tien raivaamisesta ja ovien avaamisesta niin monille esiintyjille,
ja siitä, että olet tehnyt maailmasta värikkäämmän,
ja siitä, että saat meidät nauramaan etenkin silloin, kun edistät kulttuuria.
Toivotetaan tervetulleeksi Chris Rock.
Hei!
Hei, hei, hei!
Me kaikki olemme täällä.
Kaikki sinun lapsesi… Sinulla on 20 lasta,
mutta sinulla on myös koomikkolapsia.
Tracy Morgan, Martin Lawrence, Kevin Hart, Dave Chappelle.
Olemme sinun… Meitä ei olisi ilman sinua.
Eddie Murphya ei kiitetä siitä, että hän uudisti näyttelemisen.
Muistatteko, miten mustat näyttelivät ennen Eddie Murphya?
Elokuvissa se oli sellaista, tiedättekö,
hyvin: "Minä olen herra Tibbs",
Se oli ylinäyttelemistä.
tai sitten kuin JJ: "Dynomite!"
Mutta Eddie…
Kuten Brando, olit ensimmäinen musta mies, joka oli vain cool.
Olit vain oma itsesi. Sinä itse.
Lempitarinani Eddiestä on se, kun olimme yökerhossa,
ja valkoinen nainen tuli Eddien luo.
Hän sanoi: "En ole koskaan ennen suudellut mustaa miestä.
En ole suudellut mustaa miestä."
Eddie oli ison seurueensa kanssa, ihan oikea Eddie,
nahkakuteet päällä ja kaikkea,
ja Prince ja Rick olivat mukana.
Nainen sanoi: "En ole koskaan suudellut mustaa miestä.
Saanko suudella sinua?"
Eddien ympärillä oli henkivartijoita.
Eddie sanoi naiselle: "Hei, ethän sinä voi huipulta aloittaa.
Suutele ensin jotain näistä persaukisista tyypeistä."
Rakastan sinua enemmän kuin osaat aavistaa.
Hyvät naiset ja herrat, Eddie Murphy.
PÄHKÄHULLU PROFESSORI
Anteeksi, käyn miestenhuoneessa.
Olen pahoillani, rouva. Antakaa, kun nostan sen.
Tänään näyttäisi olevan täysikuu!
Taidan tietää, minne Jimmy Hoffa haudattiin.
Katsoin Geraldo Riveran show'ta,
kun mainoskatkolla oli mainos, missä oli lihava ihminen,
joka hajosi hoikemmaksi ja lopulta hänestä tuli laiha ihminen.
Minä sanoin: "Hei!" Siitä sain idean elokuvaan.
Olen laiha!
Jerry Lewisin alkuperäisessä versiossa nynny nörtti muuttuu siistiksi tyypiksi.
Me teimme ongelmasta fyysisen,
ja kun fyysinen ongelma ratkesi, se muutti kaiken.
Mikä sinua vaivaa? Se pitää syödä, ei nylkeä.
Kaikki kanan kalorit ovat nahassa ja rasvassa…
Mitä sinä puhut? Rasvoja ja kaloreita.
Tuo tulee sieltä hiton telkkarista.
Aina siellä joku puhuu laihduttamisesta ja terveydestä ja kuntoilusta.
Näyttävät anorektikoilta ja puhuvat terveydestä.
Pähkähullu professori on suosikkini koomikoista elokuvissa.
Tämä on niin upeaa. Mikään ei vedä vertoja perheen kanssa syömiselle.
Monet koomikot ovat hyviä kuuntelijoita.
He kiinnittävät huomiota sellaiseen, mikä muille on itsestään selvää.
He kokoavat kaikkien äänet ja sen, mitä kukin tekee ja miten kukin toimii.
Kuka sanoi nimeni? - Minä sanoin sen, jos se on…
Kun esitän jotain hahmoa, vaikka isää,
niin kaikki muut hahmot ovat tennispalloja.
Katso nyt, mitä sait aikaan. Hitto vie, sotkin housuni.
Kun seuraavana päivänä näyttelen äitiä,
kuulen korvissani edellisenä päivänä nauhoitetut repliikit.
Joten kun näyttelen äitiä, muistan, mitä puhuin eilen,
kun puhun tennispallolle.
Sitten seuraavana päivänä näyttelen veljeä,
ja kuulen äidin ja isän korvissani, ja minulla on kaikki se…
Näyttää hullulta.
Nuorena minulla oli aina suhteita. Joka yö.
Jos mukava herrasmies toi minulle kukkia ja karkkia, vei elokuviin,
ja tarjosi ihanan illan,
vein hänet kotiin ja annoin kuumaa, ihanaa suhdetta.
Suhde on kaunis asia, ei sitä pidä hävetä.
Etenkin kahden nuoren ihmisen välillä.
Se on kaunista.
Äitisi on hutsu. - Cletus!
Joskus yksin suhteilen itseni kanssa. - Tiedän tunteen.
Voi, äiti.
Toivotetaan tervetulleeksi Dave Chappelle!
No niin.
Pieni kulttuurinen sisäpiirivitsi.
Tämä pätee minuun ja moniin muihin mustiin ihmisiin.
Mustat ihmiset pelkäävät usein sankareidensa puolesta.
Olemme huolissamme, koska niin monet sankarimme -
ovat joutuneet vainotuiksi tai ammutuksi.
Kun olin 14-vuotias, ilmestyi Raw.
Kävin katsomassa sitä joka päivä koulun jälkeen,
kuin olisin ollut oppitunnilla.
Tiesin, että se olisi jollain lailla tärkeää elämässäni.
Koko elämäni ajan olen seurannut sinua, Eddie.
Sinä olet se pallo, jossa pidin katseeni, olet se sankari, josta olen huolissani.
Kun sinä tulit alalle, näytit yksinäiseltä.
Olit siellä yksiksesi.
Oli sinä ja Michael Jackson, Rick James ja Prince.
He kaikki…
He kaikki ovat nyt kuolleet.
Mutta sinä olet jotenkin selvinnyt.
Kun tulin tänään teatteriin tätä juttua varten,
näin ison joukon sankareitani. Martinin, Arsenion ja Robert Townsendin.
Kaikki vaikuttavat. Näin sinut, Chris,
ja tuumin: "Hitto, tämä on mieletöntä."
Kaikki ovat täällä kunnioittamassa -
sitä ainoaa, joka selvisi 80-luvusta…
Eddie Murphya.
Kun teimme Pähkähullua professoria, ja sain roolin siitä, olin kauhuissani.
Spike Lee on toinen sankarini.
Minua pelotti tavata sinut. Ja kun tapasin, en tiennyt, että se olit sinä.
Olit pukeutunut Shermaniksi. "Kuka tämä läski heppu on? Minua hermostuttaa."
Sitten kuvasimme kohtauksen. Ja minä olin liekeissä.
"Mitä pitää tehdä?" "Heität vaan herjoja läskeistä." "Se hoituu."
Aloin vain heittää läppää Eddiestä.
Hän oli pukeutunut Shermaniksi.
Sitten hän alkoi lähestyä minua.
Kun näin hänen kasvonsa, ajattelin:
"Voi ei."
Ajattelin, että Amerikka vihaa minua.
Mutta työ on työtä. Jatkoin vain.
Sitten keräsin rohkeutta improvisoida.
Katsoin Jada Pinkettiä ja sanoin: "Kuka täällä imee kenenkin tissejä?"
Ja Eddien nenästä purskahti vettä.
Minä sain sankarini nauramaan,
ja se alkoi itkettää minua.
Minun on sanottava, Eddie…
Äskettäin haastatteluni nousi otsikoihin,
koska sanoin harkitsevani Chappelle's Show'n tekemistä.
Sanoin haastattelijalle, että vuosi sitten en olisi harkinnut.
Chappelle's Show'n tekeminen oli hyvin vaikeaa,
mutta elämäni parhaita kokemuksia.
Yksi syy siihen oli veljesi Charlie.
Bill mainitsikin jo,
että Charlie kertoi tarinoita siitä, miten sinusta tuli kuuluisa.
Haluan, että tiedät, että joka kerta, kun hän mainitsi sinut,
hän sanoi, kuinka ylpeä oli sinusta. Hän sanoi: "Rakastan veljeäni."
Charlie oli tärkeä meille kaikille kuvauksissa.
Kerran Charlie näytti Norbitin käsikirjoituksen.
Hän sanoi: "Annan tämän veljelleni. Sinun pitäisi tulla mukaan siihen."
Kaksi päivää myöhemmin hän sanoi:
"Ei sittenkään, hän tekee molemmat roolit." Hitto.
Pari viikkoa sitten otin yhteyttä Eddieen -
ja kysyin, voisinko käydä hänen kotonaan.
En tiennyt, että edellisenä päivänä oli hänen 65-vuotispäivänsä.
Oli kaunis ilma ja hänen lapsenlapsensa leikkivät uima-altaalla ulkona.
He huusivat ja nauroivat, niin kuin lapset tekevät. Puhdasta iloa.
Minä ja Eddie puhuimme ensimmäistä kertaa Charliesta hänen kuolemansa jälkeen.
Minulla ei ollut aiemmin tilaisuutta puhua siitä.
Keskustelun aikana Eddie sanoi:
"Sinun pitäisi tehdä Chappelle's Show -elokuva."
Sanoin, että se olisi rankkaa. "Hän oli veljesi."
Joten Eddie, jos teen sen,
esitä sinä Charlien osat.
Ja sitten vaan menoksi.
Kiitos kaikesta.
Tämä ilta ei ole vain kunnianosoitus -
uskomattoman hyvin menneelle ammatilliselle uralle,
vaan myös kunnianosoitus elämäntyölle.
Ne lapsenlapset leikkimässä,
ja se, että näytät yhä nuorelta ja kauniilta siinä upean perheesi kanssa.
Olet yhä se sankari, jollaiseksi minäkin haluan.
Kiitos, hyvä herra.
Kuka sinä olet?
Kukako minä olen?
Kuka minä olen?
Olen eksyneiden sielujen suojelija.
Olen mahtava, nautinnollinen -
ja tuhoutumaton Mushu.
Aika namu, vai mitä?
Siihen aikaan ääninäyttelemisestä ei maksettu.
Se oli vain hienoa. Oli kunnia päästä Disney-elokuvaan.
Sitten Robin Williams teki Aladdinin.
Koko elokuva oli hänen ääniperformanssiaan. Ja se muutti kaiken.
Voinko jäädä tänne? - Mitä?
Saanko jäädä luoksesi? Ole kiltti.
Totta kai!
Ihanko totta? - Ei.
En halua palata. Et tiedä, millaista on olla kummajainen.
Tai ehkä tiedätkin,
mutta siksi meidän pitää pysyä yhdessä. Anna minun jäädä.
Hyvä on.
Vain yhdeksi yöksi. - Oi, kiitos!
Mitä sinä nyt? Ei. - Tästä tulee hauskaa.
Voimme valvoa myöhään ja kertoa miesjuttuja, ja aamulla teen vohveleita!
Toivotetaan tervetulleeksi Mike Meyers!
Kun American Film Institute kutsuu pitämään puheen Eddie Murphylle,
vastaus on luonnollisesti "kyllä".
Ja kun he käskevät käyttämään Shrekin naamiota,
vastaus mitä ilmeisimmin on myös "kyllä".
He halusivat myös, että kerron seuraavat faktat -
Shrek- elokuvista.
Minusta se ei ole hyvän maun mukaista, mutta minua pyydettiin tekemään niin.
Shrek voitti ensimmäisen parhaan animaatioelokuvan Oscarin.
Se on aika hyvä juttu.
Shrek on yksi kaikkien aikojen 20 menestyneimmästä elokuvasarjasta.
Vielä yksi. Valitan, mutta minun käskettiin sanoa.
Shrek 2 oli vuoden 2004 tuottoisin elokuva.
En olisin halunnut mainita,
mutta se päihitti Harry Potterin ja Spider-Manin.
Se on vähän kerskailevaa. Anteeksi.
Ja tässä lukee, että sen lisäksi,
Shrek on DreamWorksin tuottoisin animaatioelokuva,
Jeffrey Katzenbergin mukaan Shrek pelasti DreamWorksin.
Ole hyvä, Jeffrey.
Mutta Shrek ei olisi voinut menestyä ilman Eddie Murphya.
Eddien hahmo Aasi on mestariteos,
kuten kaikki hahmot, jotka Eddie on luonut.
Rakastettava, hulvaton, iloinen, haavoittuva ja uskollinen.
Eddie yhdistää ne ominaisuudet taidolla.
Yksinkertaisesti sanottuna Eddie on yksi suurimmista.
En tietenkään koskaan päässyt työskentelemään -
Charlie Chaplinin, Alec Guinnessin tai Peter Sellersin kanssa.
Mutta minulla on kunnia sanoa ja kertoa lapsilleni,
että sain toimia Eddie Murphyn kanssa.
Eddie, onneksi olkoon. Olet mahtava. Kiitos.
Lauloin jo ennen kuin olin hauska. Tiedättehän, miten kaikki laulavat.
A, B, C, D, E, F, G
Se on melodia.
H, I, J, K, L, M, N, O, P
Neiti Torresco opetti meille aakkoset pianolla eri melodialla.
A, B, C, D, E, F, G H, I, J, K, L, M, N, O
K, L, M, N, O, P, Q, K, L, M, N, O, P, Q
R, S, T, U, V, W, X, Y ja Z
Miten kehtaat, ämmä?
Sen hahmon on tarkoitus olla monta eri ihmistä.
Hänen on tarkoitus olla Marvin Gaye ja Otis Redding.
Olin nähnyt näytelmän Broadwaylla.
Cleavant Derricks esitti James "Thunder" Earlya.
Näin hänet siinä ja keksin, miten esittää häntä.
Kokeile sitä osaa.
Sinähän pääsit heti mukaan, muru.
Tiesin, että sinusta irtoaa.
Olet rakas, Eddie. Onneksi olkoon.
Taputtakaa, kaikki!
Antaa torvien kuulua!
Juhlitaanpa legendaarista Eddie Murphya. Kaikki mukaan.
Dreamettes!
Rakastamme sinua kovasti, Eddie Murphy. Onneksi olkoon. Olet legenda.
Antakaa aplodit Jennifer Hudsonille!
Rickey Minor ja Dreamettes!
Onko sinulla kokemusta elokuvista?
Aikalailla, itse asiassa.
Minulla on paljon kokemusta.
Olen aktiivinen vuokraaja Blockbusterissa,
ja käyn elokuvissa niin usein kuin voin. Viikoittain, kahdesti viikossa.
Väliviikoittain.
Voisitko leikata hiuksesi?
Kyllä, mutta yleensä on parempi, jos joku muu tekee sen.
Olin kuullut, että jotkut rahoittivat elokuviaan luottokortilla.
Se oli minusta kiinnostavaa.
Meillä on kohtaus, joka on ehkä hauskin ikinä kehittämäni.
Eddie Murphy juoksee moottoritien poikki osana elokuvaa.
Vakuutimme, että se käy hyvin.
Kamera käy!
Se oli mahtavaa!
Se on Steve Martin. Olen siunattu ja onnekas, kun sain olla elokuvassa.
Dolemite on nimeni ja paskaksi vetäminen pelini.
Hänen tarinansa on mieletön. Hän halusi olla iso tähti,
mutta hänellä oli vain vähän lahjakkuutta. Iso unelma, mutta vähän lahjoja.
Vetäisepä tuosta.
Mistä?
Vetäise tästä. - Tästäkö?
Vetäise vähän.
Älä vedä liian kovaa, ettei se lähde irti. - Hitto. Sehän on peruukki.
Niinpä. Kaikki on esitystä.
Vedä viitta päälle ja muutut supersankariksi.
Jätä aito itsesi taaksesi ja nouse lavalle.
Katsoimme lapsina Rudy Ray Mooren elokuvia.
Tiedämme, että ne ovat karkeita ja halvalla tehtyjä.
Mutta niissä oli juttuja, jotka olivat hiton hauskoja.
Hän on häviäjä, jonka on voitettava.
Hän päättää voittaa ja hän voittaa. Hän on häviäjä, joka voitti.
Haluan, että elätte rakastamaanne elämää ja rakastatte elämää, jota elätte!
Atlantin kuohuista taianomaiselle Tyynellemerelle -
olkaa parhaita siinä, mitä olette.
Tavoitelkaa kuuta, ja jos ette saa sitä, tarttukaa kiinni tähteen!
Toivotetaan tervetulleeksi Da'Vine Joy Randolph!
Tapasin Eddien ekan kerran Dolemite Is My Name -elokuvassa.
Koe-esiintymisprosessi ja valmistautuminen olivat rankkoja,
mutta Eddie luotti minuun.
Kun joku Eddien kaltainen tukee,
se on tällä alalla sama, kuin saisi kuninkaalta ritarin arvon.
Aikani Eddien kanssa ei päättynyt elokuvan tuotantoon.
Yleensä vain pääosanesittäjät lähtevät mediakiertueelle,
mutta Eddie teki jotain hyvin harvinaista.
Hän varmisti, että olin mukana jokaisessa vaiheessa.
Kaikkialla, minne menimme, meitä vastassa oli fanien meri.
Tämän miehen tähtivoima oli niin suuri,
että rehellisesti sanottuna sellaisen energian lähellä oleminen hämmensi minua.
Mutta Eddie itse pysyi tyynenä.
Seurasin, kuinka sujuvasti hän hoiti kaikki fanien tapaamiset, haastattelut,
niin suurella arvokkuudella ja huumorilla, etten koskaan unohda sitä.
Eddie, toivon todella, että saan oppia sinulta koko urani ajan.
Siunausta sinulle. Kiitos.
Olipa kerran pieni poika nimeltä Henry.
Poika pelkäsi melkein kaikkea paitsi leppäkerttuja.
Leppäkerttujako? - Leppäkerttuja.
Kerran, kun Henry oli ulkona,
hän näki leppäkertun ja päätti lähteä sen perään.
Käsikirjoitus sai minut itkemään.
En yleensä itke lukiessani.
En yleensä liikutu surullisista asioista.
Hän etsi sitä kaikkialta, mutta ei löytänyt sitä enää.
Hän sanoi naiselle lähtevänsä.
Mutta nainen sanoi: "Älä lähde, jää tänne. Jää tänne meidän kanssamme."
"Meillä ei ole paljoakaan, mutta jaamme kanssasi kaiken, mitä meillä on."
Jäikö hän?
Hän jäi. Tiedätkö miksi?
Koska ensimmäistä kertaa elämässään hän tunsi olonsa turvalliseksi.
Olen nähnyt metodinäyttelijöitä, jotka ajattelevat jotain pahaa,
mitä on tapahtunut, kun heidän pitää itkeä kohtauksessa.
Minä en osaa sitä. En pystyisi siihen.
Minulle se on vain: "Kamera käy"…
Ja minä olen… "Poikki." Sitten olen taas minä.
Antakaa aplodit Randy Watsonille.
Onko Randy Watson täällä? - Ja hänen bändinsä, Sexual Chocolate!
ISI HOITAA
Kuka tahansa voi pyörittää päivähoitoa.
Lasten kasvattamiseen tarvitaan perhe. Se me olemme tästä lähtien.
Jos on perhe ja rakkautta,
selviää mistä vain.
Olen hyvin ylpeä sinusta, Jane.
Palataan takaisin, isä.
Okei, "isä". Tykkään siitä. Rakastan sitä.
Rakastan sinua.
Rakastatko sinä minua? Tarvitsen toisen nenäliinan.
Klumpit, kuusi henkilöä. - Ja meillä on nälkä.
Hyvää vuosipäivää.
Kiitos.
Halasimme juuri ja taputimme toisiamme. Olemme taas poikia.
Anna kunnon halaus. - Mehän halasimme.
Ei, vaan kunnon helvetin iso halaus.
Hitto, minä rakastan teitä.
Tervetuloa, Martin Lawrence!
Veljeni Eddie. Mitä voisin sanoa?
Eddie esitteli koomikko-rocktähtityylin.
Muistan, kun tulin Kaliforniaan,
ja sain kunnian tavata idolini Eddie Murphyn.
Menin hänen turvamiestensä luo ja kysyin: "Saisinko tavata hänet?"
He sanoivat: "Kyllä."
Eddie nojaili siinä coolisti.
Sanoin: "Eddie Murphy, olen Martin Lawrence.
Saisinko ottaa kuvan kanssasi?"
Eddie katsoi minua tyynen viileästi -
suoraan silmiin, ja sanoi: "Et."
Menin ihan noloksi.
Sitten otin kuvan Robert Townsendin kanssa.
Olin kuvassa näin.
Mitä sellaista voisin sanoa Eddiestä, mitä ei ole jo sanottu,
mitä emme jo tietäisi Eddiestä?
Eddie, rakastan sinua.
Nyt saan kaikki haluamani kuvat hänen kanssaan, koska olemme sukua.
Niinpä niin.
Haluan sanoa, että rakastan sinua koko sydämestäni.
Olet veljeni ja ystäväni.
Ja olemme myös appivanhempia.
Olet rakas. Jumalan siunausta.
Olen hyvin siunattu ja onnekas, kun olen saanut tehdä elokuvia näin kauan.
Tämä on ihanaa! En voi uskoa tätä. Kiitos. En tiedä, mitä tehdä.
Olen tehnyt joitain hyviä elokuvia ja mielestäni erottunut esiintyjänä.
Hercules, Hercules, Hercules.
Olen tyytyväinen töihini.
Voin verrata töitäni kenen tahansa töihin.
Minun jutuilleni nauretaan enemmän. Ne ovat hauskimpia.
Gumby, rauhoituhan nyt.
Älä siinä rauhoittele, asuntovaunupoika.
Nauru on parasta, mitä on.
Ja kun saa olla tällä alalla, tehdä elokuvia,
olla taiteilija ja naurattaa ihmisiä…
Kaikki siunaukseni ovat peräisin siitä.
Sen parempaa ei voi olla.
Toivotetaan tervetulleeksi Spike Lee!
Sekä Eddie Murphy että minä vartuimme -
Bushwickin ja Fort Greenen lähiöissä Brooklynissa.
Eddie ja minä kuljimme kuitenkin eri polkuja.
Eddie sai meidät nauramaan ja kansakuntamme voimaan paremmin.
Minä otin kameran ja kerroin tarinoita siitä, miten maamme voisi olla parempi.
Kun sain sähköpostiviestin siitä,
että Eddie halusi minun -
tulevan tänne,
minä hämmästyin.
Sitten sain tietää päivän,
mutta NBA:n aikataulu ei ollut vielä tullut.
Ja sitten Knicks voitti!
Eddie!
Jos kuka tahansa muu olisi kutsunut,
minun luiseva perseeni olisi ollut nyt kentän laidalla -
maailman kuuluisimmalla areenalla. Mutta tulin tänne.
Jokaisella askeleellaan Eddie on ollut uskollinen itselleen.
Hän on asettanut perheensä etusijalle.
Ja viimeisenä, vaan ei vähäisimpänä, hän on loistava taiteilija.
Ei pelkästään koomikko.
Hyvä yleisö, nouskaa toivottamaan tervetulleeksi -
vuoden 2026 American Film Institute -palkinnon saaja,
veljeni Brooklynista, Eddie Murphy!
Kiitos, Spike Lee.
No niin.
Tämä on ollut… Istukaa toki. Tämä on…
Ovatko nämä aina olleet tämän kokoisia? Tämä tuntuu pienemmältä.
Onko se aina ollut tämän kokoinen?
Kiitos, Spike. Kiitos, veliseni.
Spike on myös Brooklynistä.
Mutta oikeastaan… minäpä kerron.
Spike ei syntynyt Brooklynissä…
Mutta hänellä on Brooklyn sydämessään.
Kun heräsin tänä aamuna, minua ahdisti kovasti.
En tiennyt, millaista täällä olisi. Olin ihan…
Mutta tämä ei ole… Kaikki on aivan ihanaa.
Eikä tämä olisi voinut…
tulla parempaan aikaan. Viime kuukausi tai parikin kuukautta…
Elämässäni on tapahtunut tosi paljon.
Sain vastikään ensimmäisen poikalapsenlapsen. Ja sain juuri…
kolmannen tyttölapsenlapsen.
Ja niin, täytin 65 vuotta.
Tuntuu, että siunauksia satelee tässä kuussa.
Niin, kaikenlaista on tapahtunut.
Ja nyt saan tämän palkinnon, ja silti näytän yhä itseltäni.
Joskus annetaan odottaa, kunnes on tosi vanha, ennen kuin saa sen.
Mel Brooks oli 86-vuotias, kun sai tunnustuksen.
Viime vuonna Francis Ford Coppola. Hänkin oli 86.
Minä olen 65.
Vanhin palkinnon saanut oli muistaakseni Lillian Gish. Hän oli 92.
Niinpä.
Hän oli kohtelias hakiessaan palkinnon. Kiitti kauniisti.
Jos olisitte panneet minut odottamaan, olisin sanonut: "Haistakaa kaikki paska!"
Haistakaa kaikki paska!
Sitten olisin paskonut lattialle.
Sitten olisi pantu musiikki soimaan merkiksi siitä, että pitää lopettaa,
mutta minä olisin vain paskonut.
Vältimme sellaisen tapahtumasta antamalla minulle palkinnon nyt.
Niin.
Näen perheeni, lapseni ja kauniin vaimoni.
Näen niitä ihmisiä, joiden kanssa olen työskennellyt.
Tämä on pakahduttavaa.
Ja…
Tämä on hyvin erityinen hetki.
Haluan kiittää -
AFI:a ja Ted Sarandosta…
Tediä tämän kaiken järjestämisestä. Tämä on niin…
Toivon, että voisitte tuntea sen, mitä tunnen.
Tämä ilta on liikuttanut minua kovasti.
Haluaisin kiittää kaikkia tästä illasta,
jonka muistan aina ja ikuisesti.
Minä melkein itkin.
Melkein. Nyt menen takahuoneeseen itkemään.
Tämä on ollut ihanaa. Kiitoksia kovasti. Ihanaa. Kiitos.
Kiitos.
Huumori on kuin henki.
Se on sisälläni syntyvä tunne.
Jos minulla on se tunne, pieni tunne jossain syvällä,
vie noin nanosekunnin, ennen kuin vitsi tulee ulos.
Sanon sen mielessäni tai ääneen,
ja kun se pieni tunne tulee, se toimii aina.
Kun saa yhteyden henkeen, ja kutsuu sen esiin,
hassuja asioita alkaa tapahtua.
Tekstitys: Paula Pohjanrinne